# **ΣΥΛΛΟΓΟΣ** **ΣΥΝΤΑΞΙΟΥΧΩΝ**

**ΑΓΡΟΤΙΚΗΣ ΤΡΑΠΕΖΗΣ ΤΗΣ ΕΛΛΑΔΟΣ**

email : [silsinate@hotmail.com](mailto:silsinate@hotmail.com)

site: syntaxiouxosatebank.gr

Αθήνα, 4.10.2019

**ΕΚΔΟΣΗ ΜΗΝΙΑΙΩΝ ΕΚΚΑΘΑΡΙΣΤΙΚΩΝ 2019 ΚΥΡΙΑΣ ΣΥΝΤΑΞΗΣ**

Συναδέλφισσες και Συνάδελφοι,

Βρισκόμαστε ήδη στον 10ο μήνα αναμονής της έκδοσης των εκκαθαριστικών της κύριας σύνταξης, μετά τον επανυπολογισμό της, σύμφωνα με το νόμο «Κατρούγκαλου».

Επειδή, υπάρχει δικαιολογημένο ενδιαφέρον για την πληροφόρηση που όλο θα γίνει και δεν γίνεται, σε εποικοίνωνία μας, με υπάλληλο του ΕΦΚΑ – Εντασσόμενων Ταμείων Κλάδων που μας πληροφόρησε ότι :

* Για το Ταμείο των Συνταξιούχων της ΑΤΕ, δεν έχει ολοκληρωθεί η διαδικασία για την έκδοση των εκκαθαριστικών.
  + **Όλοι οι συνταξιούχοι της ΑΤΕ**, **θα δουν το εκκαθαριστικό μηνός Ιανουαρίου 2019**, **όταν όλοι οι άλλοι συνταξιούχοι, δουν το εκκαθαριστικό μηνός Μαρτίου 2019**, και αυτό γιατί ο επανυπολογισμός για εμάς έγινε τον Μάρτιο του 2019.
  + Υπάρχει μια **κατηγορία συνταξιούχων** γύρω στα 100 με 150 άτομα, που βγήκαν στη σύνταξη τον Μάρτιο 2015 – ημερομηνία που ενταχθήκαμε μηχανογραφικά στο ΙΚΑ- έως τον Απρίλιο 2016, - που ψηφίστηκε ο νόμος «Κατρούγκαλου» - που **βλέπουν το εκκαθαριστικό μηνός Ιανουαρίου, το οποίο όμως, είναι λανθασμένο**, γιατί δεν έχει υπολογισθεί εκεί το ποσοστό 17% - 20% των αυξημένων εισφορών. Λάθος που έχει εντοπισθεί, έχουν γίνει οι απαραίτητες ενέργειες και αναμένεται να διορθωθεί όταν εκδοθούν τα εκκαθαριστικά ΟΛΩΝ των συνταξιούχων της ΑΤΕ, που θα ολοκληρωθεί σταδιακά, εντός των επόμενων ημερών.

Επίσης, επισημαίνουμε ότι τα **μηνιαία εκκαθαριστικά** από **1.1.2019** θα **εκδίδονται** μόνο με τους κωδικούς του **TAXIS NET.**

Θα σας ενημερώνουμε για κάθε νεώτερο.

**ΤΟ Δ.Σ. ΤΟΥ ΣΥΛΛΟΓΟΥ**